Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Uus antisemitismiteemaline küsitlus:
Euroopas valitseb teadmatus holokausti kohta ja süveneb arusaam,
mis omistab juutidele liiga palju mõju mitmes tööstuses
ja globaalses otsustamises.
Iraani tuumapealik ähvardas EL-i esidiplomaati:
Teherani kannatus on lõppemas seoses bloki lubadustega osta naftat
vaatamata USA sanktsioonidele.
USA president Washington Postile:
Iisrael on üks põhjuseid USA pikemale viibimisele Lähis-Idas.
Enam kui neljandik eurooplasi usub,
et juutidel on liiga suur mõju äris ja rahanduses,
ja pea iga neljas eurooplane arvab,
et juutidel on liiga palju mõju globaalsetes konfliktides.
Lisaks usub iga viies eurooplane,
et juutidel on liiga suur mõju meedias ja poliitikas.
USA meediavõrgustik CNN küsitles rohkem kui 7000 inimest Euroopas,
sh enam kui 1000 vastajat nii Rootsist, Saksamaalt, Inglismaalt,
Prantsusmaalt, Austriast, Ungarist kui Poolast.
Küsitlus näitas keerukaid ja häirivaid hoiakuid juutide suhtes
ning kasvavat teadmatustrendi holokausti suhtes.
Raport kajastas häirivat fakti, kus kolmandik eurooplasi tunnistas,
et teab vähe või mitte midagi holokausti kohta,
kus Natsi-Saksamaa hallatud aladel tapeti 1930.-40. a-il 6 miljonit juuti.
Teadmatus oli eriti tõsine Prantsusmaal,
kus iga viies 18-34-aastane isik ütles, et polnud kunagi holokaustist kuulnud.
Adolf Hitleri sünnimaal Austrias
polnud holokaustist kuulnud 12 % noori.
CNN päris peaminister Netanyahult sünge küsitluse kohta,
mis korraldati enne oktoobris USAs,
Pittsburghi sünagoogis toimunud surmavat rünnakut,
kus end antisemiidiks kuulutanud mõrvar tappis 11 juudi usklikku.
Netanyahu kordas kohtumisel IDF eriüksuse brigaadiga,
et vastus antisemitismile on Iisraeli riik ja Iisraeli armee.
Tulin siia küsitluselt CNNiga.
Avaldati raport kasvava antisemitismi kohta Euroopas.
Küsiti, mida peaksime selle suhtes tegema.
Rääkisin, mida tuleks Euroopas teha.
Ütlesin, et olulisim lahendus antisemitismile on Iisraeli riik
ja Iisraeli Kaitsejõud.
Netanyahu toonitas Iisraeli vägedele,
et kui juudid olid kunagi vabalt tapetav tuultest aetud puuleht,
siis täna on juutidel jõud vastata igale nende vastu suunatud agressioonile.
Kunagi olime kui tuulte aetud puuleht ja meid võidi tappa.
Täna on meil jõud vastata.
Käes on hanukapüha eelõhtu.
Makkabite vaim on siin. Teie olete makkabid.
Võidame oma vaenlased erakordse jõu ja erakordse vaimuga,
mida ma siin näen.
Näen seda IDFis ja meie võitlejais.
Tahan teile esmalt öelda: Head hanukapüha!
Olen teie üle uhke ja usun teisse ja Iisraeli rahvas usub teisse.
Peaminister jälgis ka
IDF eriüksuslaste brigaadi eri salkade mitmestsenaariumilist õppust,
mis peaks vältama riigi eri osades kümme päeva.
Samuti vestles Netanyahu õppusel osalenud sõduritega
ning IDF peastaabi ülem Eisenkot koos teiste kõrgete sõjaväelastega
andis ülevaate arengute ja riigi valmisoleku kohta.
EL-i välispoliitikajuht Mogherini
võõrustas Iraani Aatomienergia agentuuri juhti Ali Akbar Salehit
kohtumisel EL ponnistuste teemal hingitseva tuumalepingu säilitamiseks.
Nii tore teid näha!
- Rõõm on minu poolel!
Pärast kohtumist
tegi Mogherini juhitud Euroopa Välisteenistus avalduse,
mis kordas EL muret Iraani rolli suhtes Lähis-Idas.
Samas teatati, et nii Mogherini kui Salehi
otsustasid säilitada tuumalepingu rahvusvaheliste lepete austamiseks
ning EL ja regionaalse julgeoleku ühe sambana.
Enne kohtumist ähvardas Iraani tuumaülem Mogherinit,
et Teherani kannatus on lõppemas seoses bloki lubadustega osta naftat
vaatamata USA sanktsioonidele.
Me pole midagi konkreetset veel näinud.
Nad lubavad teha parima,
et täita kõik oma poliitilised lubadused,
ning need realiseerida.
Ehk muuta sõnad tegudeks. Me ootame.
Kuid kindlasti edastan Mogherinile hoiatussõnumi,
et minu meelest väheneb meie rahva kannatus
üha kiiremini.
Iraani ametnik selgitas, et kui Iraan ei saa nautida privileege,
mis tuumalepinguga tagati, taganeb Teheran lepingust
ja jätkab tuumategevust.
Kui me ei saa müüa oma naftat
ega saa kasutada rahalisi tehinguid,
siis minu meelest ei tasu meil lepingut järgida.
Oleme aktsepteerinud,
et meie tuumategevust piiratakse,
seega ootame vastuseks,
et saame kasu lepingu majanduslikust poolest.
Ja kui me sellest kasu ei saa,
miks peaksime jääma lepingu juurde
ning aktsepteerima piiranguid oma tuumategevusele?
Salehilt küsiti, kas Iraan võiks jätkata rikastamist
2015. a jõustunud tuumalepingule eelnenud tasemel.
Salehi sõnul on Iraanil tehniliselt väga lihtne
oma tuumaprogrammi jätkata, mis tähendab,
et Iraan püüaks taas tuumarelva künnisele jõuda.
Tehniliselt on meil väga kerge naasta sinna, kus olime,
ja isegi paremale positsioonile.
Teisisõnu, võime käivitada 20-protsendilise rikastamise.
Võime suurendada rikastatud uraani hulka,
sest hetkel on piiriks 300 kilo. Võime seda suurendada.
Võime teha palju muudki,
kuid loodetavasti asjad ei lähe nii kaugele.
USA president Trump rääkis ajalehele Washington Post,
et Iisrael on üks põhjuseid USA armee pikemale viibimisele Lähis-Idas.
Trumpi sõnul on Lähis-Ida nafta hetkel teisejärguline asi,
kui USA valitsus kaalub oma kohalolu teemat Lähis-Idas.
Trump selgitas, et USA toodab hetkel rohkem oma naftat kui iial varem.
Osaliselt on korvatud Lähis-Ida nafta,
mistõttu USA ligiolu tähtsus regioonis on samuti vähenenud.
Ta ei prognoosinud vägede taandumise aega regioonist.
Paljud juhtivad USA ametnikud usuvad,
et Ühendriikide ligiolu Lähis-Idas on USA riikliku julgeoleku huvides.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri